ചിഞ്ച അൾട്ട

ചിഞ്ച അൾട്ട, ഇക്ക മേഖലയിൽ സ്ഥിതിചെയ്യുന്ന പെറുവിലെ ഒരു നഗരമാണ്. ചിഞ്ച പ്രവിശ്യയുടെ തലസ്ഥാനമാണിത്.

 സ്ഥാനം 
പെറുവിലെ ഇക്ക മേഖലയിലെ ചിഞ്ച പ്രവിശ്യയിൽ, ലിമയിൽ നിന്ന്  ഏകദേശം 200 കിലോമീറ്റർ തെക്കായി സ്ഥിതി ചെയ്യുന്ന നഗരമാണ് ചിഞ്ച അൾട്ട. 2988 ചതുരശ്ര കിലോമീറ്റർ വിസ്തൃതിയുള്ള ഈ നഗരത്തിലെ ജനസംഖ്യ 56,085 ആണ്.

 ചരിത്രം 

 പ്രീ-ചിഞ്ച യുഗം 
ഒൻപതാം നൂറ്റാണ്ടിന്റെ പ്രാരംഭത്തിലാണ് ഈ പ്രദേശത്തെ ആദ്യത്തെ നിവാസികൾ എത്തിയത്. ഈ ആളുകൾ "പ്രീ-ചിഞ്ച" എന്ന പേരിലറിയപ്പെടുന്നു. ചരിത്രകാരനായ ലൂയിസ് കനെപ പച്ചസ്  പ്രീ-ചിഞ്ചയുടെ വരവിന്റെ കാലം പത്താം നൂറ്റാണ്ടിലെപ്പോഴെങ്കിലുമായിരിക്കാം എന്ന് രേഖപ്പെടുത്തുന്നു. മത്സ്യബന്ധനവും ഷെൽ ശേഖരണവും കേന്ദ്രീകരിച്ചായിരുന്നു ആരംഭദശയിലുള്ള ചിൻ‌ച സംസ്കാരം വളർന്നുവന്നത്. പ്രീ-ചിഞ്ച ജനതയുടെ ഉത്ഭവം ഇപ്പോഴും അനിശ്ചിതത്വത്തിലാണ്.

 ചിഞ്ച യുഗം 
പതിനൊന്നാം നൂറ്റാണ്ടിൽ ചിഞ്ച എന്നറിയപ്പെടുന്ന കൂടുതൽ പുരോഗമനം പ്രാപിച്ചവരും രണോത്സുകരുമായ ആളുകൾ തീരപ്രദേശത്ത് എത്തി. വാസ്തുവിദ്യ, കൃഷി, ജലസേചനം എന്നിവ ചിഞ്ച വികസിപ്പിച്ചെടുത്തിരുന്നു. ചിഞ്ച ജനത വാസ്തുവിദ്യ, കൃഷി, ജലസേചനം എന്നിവ വികസിപ്പിച്ചെടുത്തിരുന്നു. ഇവിടെയെത്തിയ ചിഞ്ച ജനത ഈ പ്രദേശത്തെ യഥാർത്ഥ നിവാസികളുടെമേൽ ആധിപത്യം സ്ഥാപിച്ചു. യഥാർത്ഥ പ്രീ-ചിഞ്ച സംസ്കാരത്തിന്റെ ചില ഘടകങ്ങൾ പുതുതായെത്തിവരിലേയ്ക്ക് സ്വാംശീകരിക്കപ്പെട്ടു.

 അവലംബം